b'\n_START_ARTICLE_\nNarcis (mitologija)\n_START_PARAGRAPH_\nNarcis (gr\xc5\xa1ko \xce\x9d\xce\xb1\xcf\x81\xce\xba\xce\xb9\xcf\x83\xcf\x83o\xcf\x82, Narkissos) je bil v starogr\xc5\xa1ki mitologiji lep mladeni\xc4\x8d, sin re\xc4\x8dnega boga Kefisa in nimfe izvirov Lejriope.\n_START_SECTION_\nArhai\xc4\x8dna razli\xc4\x8dica\n_START_PARAGRAPH_\nNarcisu je dvorilo mnogo mo\xc5\xa1kih, vendar je vse grobo zavra\xc4\x8dal. Njegova nesre\xc4\x8da se je za\xc4\x8dela, ko se je vanj zaljubil Aminij. Tudi njega je grobo zavrnil in ga osme\xc5\xa1il tako, da mu je kot darilo poslal me\xc4\x8d. Z njim si je Aminij na pragu Narcisovega doma vzel \xc5\xbeivljenje. Pred tem je prosil bogove in boginje, naj Narcisa kaznujejo za to. Ko se je Narcis sprehodil do vode, da bi pil iz nje, se je zagledal v svojo podobo. Ker je bila podoba izmuzljiva, je postal obupan in je nazadnje storil samomor.'